FI Euroopan unionin virallinen lehti L 187/26

KOMISSION TÄYTÄNTÖÖNPANOASETUS (EU) N:o 645/2012,

annettu 16 päivänä heinäkuuta 2012,

asetuksista (EY) N:o 1122/2009 ja (EU) N:o 65/2011 poikkeamisesta yhtenäishakemusten myöhästymisestä johtuvien tuen määrien vähentämisten osalta Manner-Portugalissa ja Madeiralla vuonna 2012

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (1) ja erityisesti sen 91 artiklan,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammukuuta 2009 annetun neuvoston asetuksen (EY) N:o 73/2009 (2) ja erityisesti sen 142 artiklan c alakohdan,

sekä katsoo seuraavaa:

(1) Neuvoston asetuksen (EY) N:o 73/2009 täytäntöönpanoa koskevista yksityiskohtaisista säännöistä mainitussa asetuksessa säädettyjen viljelijöiden suorien tukien järjestelmien mukaisten täydentävien ehtojen, tuen mukauttamisen ja yhdennetyn hallinto- ja valvontajärjestelmän osalta sekä neuvoston asetuksen (EY) N:o 1234/2007 täytäntöönpanoa koskevista yksityiskohtaisista säännöistä viinialalle säädetyn tukijärjestelmän mukaisten täydentävien ehtojen osalta 30 päivänä marraskuuta 2009 annetun komission asetuksen (EY) N:o 1122/2009 (3) 23 artiklan 1 kohdassa säädetään vähennyksistä, joita on tehtävä, jos tukihakemus tai tuen edellytyksiin liittyvät asiakirjat, sopimukset tai ilmoitukset jätetään myöhässä.

(2) Neuvoston asetuksen (EY) N:o 1698/2005 soveltamista koskevista yksityiskohtaisista säännöistä maaseudun kehittämisen tukitoimenpiteitä koskevien tarkastusmenettelyjen ja täydentävien ehtojen täytäntöönpanon osalta 27 päivänä tammikuuta 2011 annetun komission asetuksen (EU) N:o 65/2011 (4) 8 artiklan 3 kohdan mukaan asetuksen (EY) N:o 1122/2009 22 ja 23 artiklaa sovelletaan soveltuvin osin asetuksen (EU) N:o 65/2011 II osan I osaston mukaisiin maksuhakemuksiin.

(3) Portugali on soveltanut yhtenäishakemusjärjestelmää, joka asetuksen (EY) N:o 73/2009 19 artiklan 3 kohdan nojalla kattaa useita tukijärjestelmiä. Yhtenäishakemukseen kuuluvat erityisesti asetuksen (EY) N:o 73/2009 III osaston mukaiset tilatukihakemukset, neuvoston asetuksen (EY) N:o 73/2009 soveltamista koskevista yksityiskohtaisista säännöistä sen IV ja V osastossa säädettyjen viljelijätukijärjestelmien osalta 29 päivänä lokakuuta 2009 annetun komission asetuksen (EY) N:o 1121/2009 (5) 35 artiklan mukaiset uuhi- ja vuohipalkkiohakemukset sekä eräät asetuksen (EY) N:o 1698/2005 mukaisesti myönnettävien tukien hakemukset.

(4) Portugali on asettanut asetuksen (EY) N:o 1122/2009 11 artiklan 2 kohdan ja asetuksen (EU) N:o 65/2011 8 artiklan 1 kohdan mukaisesti 15 päivän toukokuuta 2012 viimeiseksi päiväksi, jona vuotta 2012 koskevia yhtenäishakemuksia voi jättää. Sellaisten yhtenäishakemusten osalta, joissa haetaan myös uuhi- ja vuohipalkkioita, Portugali on asetuksen (EY) N:o 1121/2009 35 artiklan 2 kohdan mukaisesti asettanut hakuvuoden 30 päivän huhtikuuta viimeiseksi päiväksi, jona vuotta 2012 koskevia uuhi- ja vuohipalkkiohakemuksia voi jättää.

(5) Asetuksen (EY) N:o 1122/2009 6 artiklan mukaan jäsenvaltioiden on varmistettava, että viljelylohkot tunnistetaan luotettavasti, ja vaadittava, että yhtenäishakemuksiin liitetään valvontajärjestelmän soveltamisen mahdollistamiseksi asiakirjat, joiden perusteella viljelylohkot tunnistetaan.

(6) Viljelylohkojen tunnistamisessa aiemmin säännöllisesti todettujen puutteiden korjaamiseksi Portugali on yhdessä komission kanssa ottanut käyttöön toimintasuunnitelman. Tämä sitoumus sisältää etenkin viljelylohkojen tunnistusjärjestelmän (LPIS) päivityksen Portugalissa.

(7) Olosuhteet vuoden 2012 yhtenäishakemusten hallinnoinnissa ovat olleet poikkeukselliset Manner-Portugalissa ja Madeiralla. Toimintasuunnitelman toisen vaiheen aikana Portugalin olisi pitänyt tarkastaa noin 1 600 000 lohkoa. Tehtävä on monimutkainen, ja laadunvalvontatarkastusten perusteella eräät lohkot oli tarkastettava uudelleen, mikä aiheuttaa viivästyksiä. Koska myös alihankkijoiden osuus työstä on viivästynyt, viljelylohkojen tunnistusjärjestelmää ei saatu päivitettyä suunnitellussa määräajassa. Sen vuoksi viljelijät saivat päivitetyt tiedot vilejlylohkoista suunniteltua myöhemmin.

(8) Kun otetaan huomioon Portugalin nykyinen tekninen valmius, jota oli jo laajennettu toimintasuunnitelman täytäntöönpanoon valmistauduttaessa, tilanne on vaikuttanut hakijoiden kykyyn jättää Manner-Portugalissa ja Madeiralla yhtenäishakemuksia asetuksen (EY) N:o 1122/2009 11 artiklan 2 kohdassa ja asetuksen (EY) N:o 1121/2009 35 artiklan 2 kohdassa säädetyissä määräajoissa.

(9) Näitä ongelmia on vaikeuttanut lisäksi se, että hakemusmenettely vie Portugalissa viitelohkojen rajojen korjaamisen vuoksi erityisen paljon aikaa, koska viljelijöiden on tarkistettava rajat huolellisesti LPIS-päivityksen takia. Tämän vuoksi on mahdotonta pitää kiinni määräajoista, jotka ovat 15 päivä toukokuuta 2012 ja 30 päivä huhtikuuta 2012, kun otetaan huomioon toimintasuunnitelmaan liittyvä kokonaistilanne ja Portugalin sitoumukset parantaa yhdennettyä hallinto- ja valvontajärjestelmäänsä.

(10) Lisäksi poikkeuksellisen kuivuuden aiheuttamien lisätoimenpiteiden toteuttaminen lisäsi tietotekniikkajärjestelmän käyttöä. Koska kyseisiä toimenpiteitä hallinnoitiin samalla tietojärjestelmällä kuin toimintasuunnitelmaa, suunnitelman hallinnointiin käytettävissä oleva kapasiteetti väheni entisestään.

(11) Edellä mainituista vaikeuksista johtuen vuoden 2012 hakemusmenettely saattoi alkaa vasta vuoden 2011 ja edellisten vuosien menettelyn alkamisajankohtaa myöhemmin. Samoista syistä hakemuksia jätettiin hitaammassa tahdissa kuin vuonna 2011. Portugalin viranomaisten komissiolle toimittamista tietotekniikkajärjestelmän kapasiteettia koskevista tiedoista ilmenee, että 25 päivän poikkeus on tarpeen, jotta kaikki asianomaiset viljelijät ja tuensaajat voivat jättää hakemuksensa.

(12) Sen vuoksi ei ole aiheellista soveltaa yhtenäishakemusten myöhästymisestä asetuksessa (EY) N:o 1122/2009 säädettyjä vähennyksiä niiden viljelijöiden kohdalla, jotka ovat jättäneet yhtenäishakemuksensa Manner-Portugalissa tai Madeiralla viimeistään 25 kalenteripäivän kuluessa 15 päivästä toukokuuta 2012, tai uuhi- ja vuohipalkkioiden tapauksessa viimeistään 25 kalenteripäivän kuluessa 30 päivästä huhtikuuta 2012.

(13) Vastaavasti asetuksen (EU) N:o 65/2011 8 artiklan 3 kohdasta poiketen on aiheellista olla soveltamatta yhtenäishakemusten myöhästymisestä säädettyjä vähennyksiä niiden asetuksen (EU) N:o 65/2011 II osan I osaston mukaisten Manner-Portugalia tai Madeiraa koskevien maksuhakemusten osalta, jotka jätettiin viimeistään 25 kalenteripäivän kuluessa 15 päivästä toukokuuta 2012.

(14) Määräaikoihin, päivämääriin ja määräpäiviin sovellettavista säännöistä 3 päivänä kesäkuuta 1971 annetun neuvoston asetuksen (ETY, Euratom) N:o 1182/71 (6) 3 artiklan 4 kohdan mukaisesti jos muina kuin tunteina ilmaistun määräajan viimeinen päivä on yleinen vapaapäivä, sunnuntai tai lauantai, määräaika päättyy seuraavan työpäivän viimeisen tunnin kuluttua umpeen. Koska 11 päivä kesäkuuta 2012 on 9 päivää kesäkuuta 2012 seuraava ensimmäinen työpäivä, on aiheellista olla soveltamatta yhtenäishakemusten myöhästymisestä säädettyjä vähennyksiä niihin viljelijöihin, jotka jättivät Manner-Portugalia tai Madeiraa koskevat yhtenäishakemuksensa viimeistään 11 päivänä kesäkuuta 2012, tai uuhi- ja vuohipalkkiohakemuksensa viimeistään 25 päivänä toukokuuta 2012.

(15) Koska ehdotettu poikkeus koskee tukivuodelle 2012 jätettyjä hakemuksia, tätä asetusta olisi sovellettava takautuvasti.

(16) Tässä asetuksessa säädetyt toimenpiteet ovat maaseudun kehittämiskomitean ja suorien tukien hallintokomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

1. Asetuksen (EY) N:o 1122/2009 23 artiklan 1 kohdasta poiketen hakuvuonna 2012 ei sovelleta yhtenäishakemusten myöhästymisestä johtuvia vähennyksiä niiden viljelijöiden kohdalla, jotka ovat jättäneet Manner-Portugalia tai Madeiraa koskevan yhtenäishakemuksensa viimeistään 11 päivänä kesäkuuta 2012.

2. Asetuksen (EY) N:o 1122/2009 23 artiklan 1 kohdasta poiketen, kun vuotta 2012 koskeva yhtenäishakemus sisältää uuhi- ja vuohipalkkiohakemuksen, yhtenäishakemusten myöhästymisestä johtuvia vähennyksiä ei sovelleta kyseisen palkkion osalta niiden viljelijöiden kohdalla, jotka ovat jättäneet Manner-Portugalia tai Madeiraa koskevan yhtenäishakemuksensa viimeistään 25 päivänä toukokuuta 2012.

2 artikla

Asetuksen (EU) N:o 65/2011 8 artiklan 3 kohdasta poiketen hakuvuoden 2012 osalta ei sovelleta yhtenäishakemusten myöhästymisestä johtuvia asetuksen (EY) N:o 1122/2009 23 artiklan 1 kohdassa säädettyjä vähennyksiä niiden asetuksen (EU) N:o 65/2011 II osan I osaston mukaisten Manner-Portugalia tai Madeiraa koskevien maksuhakemusten osalta, jotka jätettiin viimeistään 11 päivänä kesäkuuta 2012.

3 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sitä sovelletaan 1 päivästä tammikuuta 2012.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa perussopimusten mukaisesti. Tehty Brysselissä 16 päivänä heinäkuuta 2012. Komission puolesta José Manuel BARROSO Puheenjohtaja

(1) EUVL L 277, 21.10.2005, s. 1.

(2) EUVL L 30, 31.1.2009, s. 16.

(3) EUVL L 316, 2.12.2009, s. 65.

(4) EUVL L 25, 28.1.2011, s. 8.

(5) EUVL L 316, 2.12.2009, s. 27.

(6) EYVL L 124, 8.6.1971, s. 1–2.